CELEX: 22022D0253
Language: mt
Date: 2022-01-31 00:00:00
Title: Rakkomandazzjoni Nru 1/2022 tal-Kumitat Konġunt UE-PLO tal-31 ta’ Jannar 2022 li tapprova l-estensjoni tal-Pjan ta’ Azzjoni UE-PA [2022/253]

22.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 41/36
               
            
         RAKKOMANDAZZJONI Nru 1/2022 TAL-KUMITAT KONĠUNT UE-PLO
         tal-31 ta’ Jannar 2022
         li tapprova l-estensjoni tal-Pjan ta’ Azzjoni UE-PA [2022/253]
         IL-KUMITAT KONĠUNT UE-PLO,
         Wara li kkunsidra l-Ftehim ta’ Assoċjazzjoni Interim Ewro-Mediterranju dwar il-kummerċ u l-kooperazzjoni bejn il-Komunità Ewropea, minn naħa waħda, u l-Organizzazzjoni għal-Liberalizzazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra (1),
         Billi:
         
                     (1)
                  
                  
                     Il-Ftehim ta’ Assoċjazzjoni Interim Ewro-Mediterranju dwar il-kummerċ u l-kooperazzjoni bejn il-Komunità Ewropea, minn naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra (il-“Ftehim Interim ta’ Assoċjazzjoni”) ġie ffirmat fl-24 ta’ Frar 1997 u daħal fis-seħħ fl-1 ta’ Lulju 1997.
                  
               
                     (2)
                  
                  
                     Skont l-Artikolu 63 tal-Ftehim ta’ Assoċjazzjoni Interim, il-Kumitat Konġunt għandu s-setgħa li jieħu deċiżjonijiet u jagħmel rakkomandazzjonijiet xierqa.
                  
               
                     (3)
                  
                  
                     L-Artikolu 10 tar-Regoli ta’ Proċedura tal-Kumitat Konġunt jistipula l-possibbiltà li jittieħdu deċiżjonijiet permezz tal-proċedura bil-miktub bejn is-sessjonijiet, jekk iż-żewġ Partijiet jaqblu li jsir dan.
                  
               
                     (4)
                  
                  
                     L-estensjoni tal-Pjan ta’ Azzjoni UE-AP bi tliet snin ser tagħti l-opportunità lill-Partijiet biex jagħmlu progress fil-kooperazjoni tagħhom fis-snin li ġejjin, inkluż permezz tal-possibbiltà li jiġu negozjati prijoritajiet ta’ sħubija,
                  
               ADOTTA R-RAKKOMANDAZZJONI LI ĠEJJA:
         
            Artikolu 1
            Il-Kumitat Konġunt, permezz tal-proċedura bil-miktub, jirrakkomanda li l-Pjan ta’ Azzjoni UE-AP jiġi estiż bi tliet snin mid-data tal-adozzjoni ta’ din ir-Rakkomandazzjoni.
         
         
            Artikolu 2
            Din ir-Rakkomandazzjoni għandha ssir effettiva fid-data tal-adozzjoni tagħha.
         
         
            Magħmul fi Brussell, il-31 ta’ Jannar 2022.
            
               
                  Għall-Kumitat Konġunt UE-PLO
               
               
                  Il-President
               
               Estephan SALAMEH
            
         
         
            (1)  ĠU L 187, 16.7.1997, p. 3.